கேள்வி: அமெரிக்க ஐக்கிய நாடுகள் - அரசியல் கட்சிகள் பற்றி தகவல் சொல்.
பதில்: படிமம்:US state Legislature and Governor Control.svg கட்டுப்பாடு}} ]] அரசியலமைப்பானது அரசியல் கட்சிகள் குறித்து எதையும் குறிப்பிடவில்லை. எனினும், அரசியல் கட்சிகள் 18ஆம் நூற்றாண்டில் சுதந்திரமாகக் கூட்டாட்சி ஆதரவு மற்றும் கூட்டாட்சிக்கு எதிரான கட்சிகளாக வளர்ச்சியடைந்தன. வெவ்வேறு நேரங்களில் வெவ்வேறு வகையாக இந்த அமைப்பில் அரசியல் கட்சிகள் இருந்துள்ள போதும் அன்றிலிருந்து ஐக்கிய அமெரிக்கா நடைமுறை ரீதியில் இரு கட்சி அமைப்பை உடையதாகச் செயல்பட்டு வருகிறது. தற்போது இரண்டு முதன்மையான தேசியக் கட்சிகளாக மக்களாட்சிக் கட்சி (ஐக்கிய அமெரிக்கா) கட்சியும், குடியரசுக் கட்சி (ஐக்கிய அமெரிக்கா) கட்சியும் உள்ளன. முதல் கட்சியானது அதன் அரசியல் வழி முறையில் ஒப்பீட்டளவில் தாராளமயம் உடையதாகக் கருதப்படுகிறது. அதே நேரத்தில், இரண்டாவது கட்சியானது ஒப்பீட்டளவில் பழமைவாதக் கட்சியாகக் கருதப்படுகிறது.Matthew Levendusky, ''The Partisan Sort: How Liberals Became Democrats and Conservatives Became Republicans'' (U Chicago Press, 2009)
கேள்வி: அமெரிக்க ஐக்கிய நாடுகள் - மொழி என்பது என்ன?
பதில்: படிமம்:அமெரிக்க மொழிகள்.png ஐக்கிய அமெரிக்காவில் பல மொழிகள் பேசப்படும் அதே நேரத்தில் அமெரிக்க ஆங்கிலம் இது வரையிலும் மிகப் பொதுவாக பேசப்படும், எழுதப்படும் மொழியாக உள்ளது. கூட்டாட்சி நிலையில் எந்த ஓர் ஆட்சி மொழி இல்லாத போதும் ஐக்கிய அமெரிக்கா குடிமகனாவதற்கான தேவைகள் போன்ற சில சட்டங்கள் ஆங்கிலத்தைத் தரப்படுத்துகின்றன. பெரும்பாலான மாநிலங்கள் தரப்படுத்தப்பட்ட ஆங்கிலத்தை அலுவல்பூர்வ மொழியாக அறிவித்துள்ளன. மூன்று மாநிலங்கள் மற்றும் நான்கு ஐக்கிய அமெரிக்க நிலப்பரப்புகள் உள்ளூர் அல்லது பூர்வீக மொழிகளை ஆங்கிலத்துடன் சேர்த்து அங்கீகரித்துள்ளன. இதில் அவாய் (ஹவாய் மொழி), அலாஸ்கா (20 பூர்வீக மொழிகள்), தெற்கு டகோட்டா (சியோக்சு), அமெரிக்க சமோவா (சமோவ மொழி), போர்ட்டோ ரிக்கோ (ஐக்கிய அமெரிக்காவில் எசுப்பானிய மொழி), குவாம் (சமோரோ மொழி), மற்றும் வடக்கு மரியானா தீவுகள் (கரோலினியம் மற்றும் சமோரோ) ஆகியவை உள்ளடங்கியுள்ளன. மொத்தத்தில் 169 பூர்வீக அமெரிக்க மொழிகள் ஐக்கிய அமெரிக்காவில் பேசப்படுகின்றன. போர்ட்டோ ரிக்கோவில் ஆங்கிலத்தை விட எசுப்பானிய மொழியானது மிகப் பரவலாகப் பேசப்படுகிறது. அமெரிக்க சமூகச் சுற்றாய்வின் (2020) படி, ஐந்து அல்லது அதற்கு அதிக வயதுடைய ஐக்கிய அமெரிக்க மக்கள் சுமார் 24.54 கோடிப் பேர் ஆங்கிலத்தை மட்டுமே வீட்டில் பேசுகின்றனர். சுமார் 4.12 கோடிப் பேர் எசுப்பானியத்தை வீட்டில் பேசுகின்றனர். இரண்டாவது மிகப் பொதுவாக பயன்படுத்தப்படும் மொழியாக இது இதை ஆக்குகிறது. 10 இலட்சம் அல்லது அதற்கு மேற்பட்ட மக்களால் வீட்டில் பேசப்படும் பிற மொழிகளில் சீனம் (34 இலட்சம்), தகலோக் (17.1 இலட்சம்), வியட்நாமியம் (15.2 இலட்சம்), அரபி (13.9 இலட்சம்), ஐக்கிய அமெரிக்காவில் பிரெஞ்சு மொழி (11.8 இலட்சம்), ஐக்கிய அமெரிக்காவின் மொழிகள் (10.7 இலட்சம்) மற்றும் உருசியம் (10.4 இலட்சம்) ஆகியவை உள்ளடங்கியுள்ளன. 2010இல் வீட்டில் 10 இலட்சம் பேரால் பேசப்பட்ட செருமானியமானது 2020இல் 8.57 இலட்சம் என வீழ்ச்சியடைந்தது.
கேள்வி: அமெரிக்க ஐக்கிய நாடுகள் - காட்சி அரங்கு பற்றி விளக்கவும்.
பதில்: படிமம்:Broadway Theaters 45th Street Night.jpgகள்]] ஐக்கிய அமெரிக்கா அதன் காட்சி அரங்குத் துறைக்காக நன்கு அறியப்படுகிறது. ஐக்கிய அமெரிக்காவில் முதன்மைப் போக்கான காட்சி அரங்கானது பழைய ஐரோப்பியக் காட்சி அரங்குப் பாரம்பரியத்தில் இருந்து தருவிக்கப்பட்டதாகும். பிரித்தானிய காட்சியரங்குகளால் இது தாக்கத்துக்கு உள்ளாகியுள்ளது. 19ஆம் நூற்றாண்டின் நடுப் பகுதி வாக்கில் டாம் பொழுது போக்குக் காட்சிகள், சோவ்போட் காட்சி அரங்கு மற்றும் பாணர் பொழுது போக்குக் காட்சி ஆகியவற்றில் புதிய தனித்துவமான நாடக வடிவங்களை அமெரிக்கா உருவாக்கியது.Meserve, Walter J. An Outline History of American Drama, New York: Feedback/Prospero, 1994. அமெரிக்கக் காட்சியரங்கு அமைவிடத்தின் மையக் குவியமாக மன்காட்டனில் உள்ள காட்சி அரங்கு மாவட்டம் திகழ்கிறது. இது பிராடுவே அரங்கு, ஆஃப்-பிரோடுவே மற்றும் ஆஃப்-ஆஃப்-பிரோடுவே என்று பிரிவுகளாகப் பிரிக்கப்பட்டுள்ளது. பல திரைப்பட மற்றும் தொலைக்காட்சி நட்சத்திரங்கள் தங்களது மிகப் பெரிய பணிசார் திருப்பு முனைகளை நியூ யார்க்கு தயாரிப்புகளில் பெற்றனர். நியூயார்க்கு நகரத்திற்கு வெளியே தங்களது சொந்த நாடகத் தொடர்களை உற்பத்தி செய்யும் பணித்திறன் சார்ந்த பிராந்திய அல்லது அமைவிட காட்சி அரங்கு நிறுவனங்களைப் பல நகரங்கள் கொண்டுள்ளன. மிக அதிக பொருட்செலவில் உருவாக்கப்படும் காட்சியரங்கு தயாரிப்புகளாக இசைநாடகங்கள் உள்ளன. ஐக்கிய அமெரிக்கக் காட்சி அரங்கானது ஒரு செயல்பாட்டில் உள்ள சமூகக் காட்சி அரங்குப் பண்பாட்டைக் கொண்டுள்ளது.Stephen Watt, and Gary A. Richardson, ''American Drama: Colonial to Contemporary'' (1994). நேரடி பிராடுவே காட்சி அரங்கில் சிறந்து விளங்குபவர்களுக்கு டோனி விருதுகள் வழங்கி அங்கீகரிக்கப்படுகிறது. மன்ஹாட்டன் ஒரு வருடாந்திர விழாவில் இவ்விருதுகள் வழங்கப்படுகின்றன. இவ்விருதுகளானவை பிராடுவே தயாரிப்புகள் மற்றும் நடிப்புக்காகக் கொடுக்கப்படுகிறது. பிராந்தியக் காட்சி அரங்குக்காகவும் கூட ஒரு விருது கொடுக்கப்படுகிறது. பல விருப்புரிமை போட்டி சாராத விருதுகளும் கூடக் கொடுக்கப்படுகின்றன. இதில் சிறப்பு டோனி விருது, காட்சி அரங்கில் சிறந்தவருக்கான டோனி மதிப்பு விருது மற்றும் இசபெல்லா இசுதீவன்சன் விருது ஆகியவை உள்ளடங்கியுள்ளன.Staff (undated). [http://www.tonyawards.com/en_US/about/index.html "Who's Who"]. . tonyawards.com. Retrieved September 13, 2013.